Kurt Aust

**Kurt Aust**, pseudonym for **Kurt Østergaard** (født 6. desember 1955 i Ikast i  Danmark), er forfatter og frilansskribent. Aust debuterte ved å skrive manus til en historisk tegneserie om slaveskipet «Fredensborg», i 1997, og dernest som romanforfatter i 1999. Hans bøker er oversatt til dansk, tysk, nederlandsk, spansk, russisk, bulgarsk, slovensk, italiensk, sørkoreansk, gresk, tsjekkisk og fransk.

Aust har skrevet flere historiske kriminalromaner fra Danmark-Norge omkring begynnelsen av 1700-tallet. Hovedpersoner her er professor Thomas av Boueberge ved Københavns Universitet og hans tjener, den uskolerte nordmannen Petter Hortten. I 2006 utga han sin første samtidsroman, thrilleren *De usynlige brødre*, og sin første barnebok *Den store kaosdagen*. Han har også skrevet to skuespill: Det historiske *Sagn, svermeri og svartekunst ved Olavskilden*, samt et bestillingsverk om løytnant Dons og START som ble oppført i forbindelse med Norsk Flyvåpens 100-årsjubileum og markeringen av Norges første flying. Skuespillet om Dons ble også vist på en lukket forestilling i Oslo for kong Harald og forsvarsledelsen.

I 2015 kom sportskrimmen *Dødt løp* hvor handlingen er lagt til sykkelløpet Tour de France. Sammen med vennen Tom Egeland, har Kurt Aust gitt ut *Quiz og grøss*, en quizbok for hele familien med fokus på det nifse og skumle. I tillegg til det vanlig med spørsmål og svar, har boken grøsser-noveller og «grufulle fakta om mørkets hemmeligheter». I 2018 utga Kin Wessel og Kurt Aust thrilleren *Udyr*, som de skrev sammen etter en reise til Afrika. Handlingen er lagt til Maasai Mara i Kenya og handler om krypskytteri og handel med elfenben.

Østergaard er utdannet pedagog. Han har vært bosatt i Horten i Norge siden 1982 og skriver på norsk, men er dansk statsborger. Kurt Østergaard er gift med tegneren Kin Wessel (Ann-Carin Wessel). Hun har blant annet illustrert tegneserien om Fredensborg og barneboka *Kasper & Måns. Den store kaosdagen*.

## Bibliografi
*  – *Slaveskipet Fredensborg* &ndash; Tegneserie (Sammen med Kin Wessel og Leif Svalesen) 
*  – *Vredens dag* &ndash; Kriminalroman 
*  – *Den tredje sannhet* &ndash; Kriminalroman
*  – *Hjemsøkt* &ndash; Kriminalroman 
*  – *Kongefrykt* &ndash; Kriminalroman 
*  – *De usynlige brødre* &ndash; Kriminalroman 
*  – *Kasper & Måns. Den store kaosdagen* &ndash; Barnebok (sammen med Kin Wessel)
*  – *Kaos og øyeblikkets renhet* &ndash; Historisk roman 
*  – *Hevnens alkymi* &ndash; Kriminalroman
*  – *Symboler & demoner : en guide til Dan Browns Det tapte symbol : fakta og fascinerende funn* &ndash; Faktabok
*  – *Når døde hvisker* &ndash; Kriminalroman
*  – *Stumme skrik* &ndash; Kriminalroman
*  – *Dødt løp* &ndash; Kriminalroman
*  – *Skipet med det onde øye* &ndash; Kriminalroman
*  – *Quiz og grøss* &ndash; Sakprosa, Aschehoug - quizbok (med grøssnoveller og skumle facts) skrevet sammen med forfatter Tom Egeland
*  – *Udyr* &ndash; Thriller - skrevet sammen med forfatter Kin Wessel
*  – *Hjertets mørke* &ndash; Kriminalroman 

## Priser
*  – Aschehougs debutantstipend for *Vredens dag*
*  – Rivertonprisen for *Hjemsøkt*
*  – Glassnøkkelen for *Hjemsøkt*
*  – Mads Wiel Nygaards legat
* 2014 – Vestfolds Litteraturpris
* 2019 – Sølvkniven Randabergs krimpris for *Udyr*

## Referanser


## Eksterne lenker
* Kurt Austs hjemmeside
* Kurt Aust på Aschehougs hjemmeside 
* Kurt Aust i NRK Forfatter
* Kurt Aust i Dagbladet Forfatter
* Kurt Aust i Aftenposten Alex
* Kurt  Aust i Forfatterkatalogen på Forfattersentrums nettsider